বানিয়াচং প্রতিনিধি ॥ আওয়ামীলীগের কেন্দ্রীয় কার্য নির্বাহী কমিটির সাংগঠনিক সম্পাদক এডভোকেট মিজবাহ উদ্দিন সিরাজ বলেছেন, কেন্দ্র থেকে বানিয়াচং উপজেলা নির্বাচনে আওয়ামীলীগের একক প্রার্থীর নাম ঘোষনা করা হবে। দলের স্বার্থে যার নাম ঘোষনা হবে তিনি ছাড়া বাকী সবাই মনোনয়ন প্রত্যাহার করে তার পক্ষে কাজ করতে হবে। গতকাল হবিগঞ্জ জেলা পরিষদ মিলনায়তনে জেলা আওয়ামীলীগ সভাপতি এডভোকেট আবু জাহির এমপির সভাপতিত্বে ও সাধারণ সম্পাদক এডভোকেট আব্দুল মজিদ খান এমপির পরিচালনায় অনুষ্ঠিত সভায় তিনি উপরোক্ত বক্তব্য রাখেন। কয়েক দফা সমঝোতার উদ্যোগ ব্যর্থ এবং উপজেলা আওয়ামীলীগের বর্ধিত সভায় বানিয়াচং উপজেলা পরিষদের চেযারম্যান, ভাইস চেয়ারম্যান ও মহিলা ভাইস চেযারম্যান পদে দলের একক প্রার্থী করতে না পারায় গতকাল কেন্দ্রের আহবানে তৃণমুল নেতাদের জেলা শহরে জড়ো করা হয়। আওয়ামীলীগের ...